Verkostoituvat erityispalvelut -hankkeen Pohjois-Karjalan alueellinen johtoryhmä (VEP III vaihe)

Asettaminen	
	Sosiaali- ja terveysministeriö on tänään asettanut Verkostoituvat erityispalvelut -hankkeen (VEP) Pohjois-Karjalan alueellisen johtoryhmän.	

Toimikausi	
	15.3.2002 - 31.12.2003  	

Tausta	
	Verkostoituvat  erityispalvelut -hankkeen I vaihe toteutettiin vuosina 1998-99 ja  II-vaihe vuosina 2000-01. I-vaiheessa  nostettiin  esiin alueellisen yhteistyön tarve sosiaalihuollon erityispalvelujen tuottamisessa ja II-vaiheessa sitoutettiin kuntia ja muita toimijoita seudulliseen yhteistyöhön ja saatettiin alulle seudullisia sopimuskäytäntöjä. Hanke suunniteltiin alunalkaen kolmivaiheiseksi.  

Hanketta toteutetaan koko maan kattavasti ja alueellisessa vastuussa ovat tehtävää varten nimitetyt 12 alueellista johtoryhmää. Alueellisten johtoryhmien puheenjohtajat nimitetään myös valtakunnallisen johtoryhmän jäseniksi.

Tavoitteet	
	Tavoitteena on seudullisen ja muun alueellisen yhteistyön keinoin turvata sosiaalihuollon erityispalvelujen saatavuus kaikissa kunnissa. Hankkeen III-vaiheessa jatketaan seudullisten yhteistyö- ja sopimuskäytäntöjen kehittämistä ja vahvistetaan asiantuntijoiden verkostoitumista. Tavoitteena on, että III-vaiheen jälkeen Vepissä tehty työ siirtyy osaksi sosiaalialan osaamiskeskustoimintaa.	

Tehtävä	
	Alueellisten johtoryhmien tehtävänä on I ja II vaiheessa tehdyn työn pohjalta

1.	tunnistaa sosiaalihuollon palvelujen kannalta luontevat yhteistoiminta-alueet (seutukunnat, maakunnat) ja niiden veturikunnat sekä  arvioida alueiden palvelukokonaisuutta ja palvelujen kehittämistarvetta 
2.	sitouttaa kuntien johto ja muut toimijat sosiaalihuollon  seudulliseen yhteistyöhön
3.	huolehtia siitä, että  seudullinen yhteistoiminta käynnistyy kaikilla alueilla ja jokainen kunta on siinä mukana tai ainakin arvioinut oman erityispalvelutilanteensa ja osallistumisensa  seudulliseen yhteistyöhön   
4.	edistää alueellisten sopimusmenettelyjen käyttöön ottamista ja kehittämistä hyödyntäen mm. Stakesin ja Suomen Kuntaliiton asiantuntemusta sekä alueellisille johtoryhmille erikseen myönnettävää määrärahaa
5.	tukea alueellisten asiantuntijaverkostojen luomista koskien lastensuojelua, erityispäivähoitoa, päihdehuoltoa, vammaispalveluja ja mielenterveyspalveluja
6.	toimia yhteistyössä valtakunnallisen ekonsultaatiohankkeen kanssa  mm. hyödyntäen hankkeen tarjoamia mahdollisuuksia kehittää asiantuntijoiden välistä yhteistyötä
7.	osallistua sosiaalialan osaamiskeskustoimintaan omalla alueellaan ja varmistaa, että 
      Vepissä tehty työ siirtyy vuoden 2004 alusta osaksi niiden toimintaa

Organisointi	
		Puheenjohtaja Annamari Savela, sosiaalisuunnittelija, Joensuun kaupunki 	
		Jäsenet:	
		Elli Aaltonen, sosiaalineuvos, Itä-Suomen lääninhallitus 	
		Jouni Erola, jengityöntekijä, Joensuun kaupunki 	
		Arja Jämsén, yksikön johtaja, Itä-Suomen osaamiskeskus/Joensuu 	
		Mikko Karinen, projektipäällikkö, Humanistinen ammattikorkeakoulu 	
		Vesa Korpelainen, toiminnanjohtaja, Pohjois-Karjalan kansanterveyden keskus 	
		Tuula Kukkonen, kehittämispäällikkö, Honkalammen ky 	
		Tuomas Lappalainen, koulutusohjelmajohtaja, Pohjois-Karjalan ammattikorkeakoulu 	
		Jari Nevanto, johtaja, Honkalammen ky 	
		Elina Pajula, kehittämispäällikkö, STKL, Pohjois-Karjalan sosiaaliturvayhdistys 	
		Mikko Salo, professori, Joensuun yliopisto 	
		Martti Siekkinen, lehtori, Joensuun yliopisto 	
		Soile Syrjäläinen, osastopäällikkö, Lieksan kaupunki 	
		Airi Turunen, sosiaalijohtaja,, Kesälahden kunta 	
		
	Johtoryhmä valitsee keskuudestaan varapuheenjohtajan. Sihteeriksi johtoryhmä voi nimetä joko jonkun johtoryhmän jäsenistä tai lääninhallitus osoittaa johtoryhmän käyttöön sihteerin.	

Kustannukset ja rahoitus
	
	Matkakulut korvataan valtion matkustussäännön mukaan. Johtoryhmän kustannukset maksetaan valtion vuoden 2002 talousarvion momentilta 33.01.63.	

	Kansliapäällikkö	Markku Lehto	

	
	Erikoistutkija	Pirjo Marjamäki	

	

JAKELU	
	Päätöksessä mainitut	

TIEDOKSI	
	Peruspalveluministeri Osmo Soininvaara
Sosiaali- ja terveysministeri Maija Perho
Osastopäällikkö Jarkko Eskola
Apulaisosastopäällikkö Aino-Inkeri Hansson
Apulaisosastopäällikkö Riitta Viitala
Apulaisosastopäällikkö Reijo Väärälä
Finanssisihteeri Ritva Cantell
Viestintäyksikkö
Kirjaamo
Hankerekisteri
Terveysosasto
Talous- ja suunnitteluosasto
Muut alueelliset johtoryhmät
Sosiaali- ja terveysneuvokset
Stakes